Ir-Regolament tal-Kunsill (KE) Nru 2315/96
tal-25 ta' Novembru 1996
li jistabilixxi, skond l-Artikolu 1(7) tar-Regolament (KEE) 3030/93, l-elenku ta' tessuti u prodotti tal-ilbies li għandhom jiġu integrati fil-GATT 1994 fl-1 ta' Jannar 1998 u li jemenda l-Anness X tar-Regolament (KEE) Nru 3030/93 u l-Anness II tar-Regolament (KE) Nru 3285/94
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea u, b'mod partikulari l-Artikolu 113 tiegħu,
Wara li kkunsidra l-Artikolu 1(7) tar-Regolament tal-Kunsill (KEE) Nru 3030/93 tat-12 ta' Ottubru 1993 dwar ir-regoli komuni għall-importazzjonijiet ta' ċertu prodotti ta' tessuti minn pajjiżi terzi [1],
Wara li kkunsidra il-proposta mill-Kummissjoni,
Billi l-Komunità Ewropea ikkonkludiet Ftehim li jistabbilixxi l-Organizzazzjoni Dinjija tal-Kummerċ (minn hawn 'il quddiem refereut bħala l-WTO) [2], ma' liema hemm mehmuż il-Ftehim dwar Tessuti u Lbies (minn hawn il quddiem refereut bħala l-ATC);
Billi, taħt l-Artikolu 2(8)(a) u (11) tal-FTL, il-Komunità hija obbligata, minn naħa l-waħda, biex tintegra fl-1 ta' Jannar 1998 il-prodotti li fl-1990 kienu jammontaw għal mhux inqas minn 17 % tal-volum totali ta' l-importazzjonijiet ta' l-1990 fil-Komunità ta' kull tessut u prodotti tal-lbies koperti taħt l-ATC fir-regoli u dixxiplini normali tal-GATT u, minn naħa l-oħra, biex jinnotifikaw l-elenku ta' dawn il-prodotti lill-Korp Monitorjali tat-Tessuti tal-WTO qabel l-1 ta' Jannar 1997;
Billi, fl-għażla tal-prodotti li għandhom jiġu integrati, l-Kunsill ġie ggwidat minn kull numru ta' fatturi, inkluż is-sensittività tal-prodott għall-industrija tal-Komunità u l-komponenti reġjonali tiegħu b'mod partikulari f'termini ta' kompetittività ekonomika u l-istat tal-impjiegi, l-effetti ta' kull restrizzjonijiet kwantittattiva fuq il-prodott, il-kapaċità tal-industrija tal-Komunità li taġġusta ruħha għall-aktar kompetizzjoni fil-prodotti li bħalissa huma soġġetti għal kull restrizzjoni kwantittattiva ma pajjiż wieħed jew iżjed li jipprovvdi, ix-xewqa għall-inkoraġġiment ta' aġġustament industrijali b'kull pass aċċettabbli matul il-perjodu ta' transizzjoni ta' għaxar snin, l-impatt fuq il-konsumaturi, l-impatt fuq pajjiżi terzi u l-opportunità biex jissimplifika r-reġim ta' importazzjoni tal-Komunita tat-tessuti u prodotti tal-lbies;
Billi ttieħed kont f'dan ir-rigward tas-sottomissjonijiet milqugħa minn partijiet interessati li rrispondew għall-istedina tal-Kummissjoni għal dawn is-sottomissjonijiet ippubblikati fil-Ġurnal Uffiċjali tal-Komunitajiet Ewropej [3];
Billi l-lista ta' prodotti li jkunu jinsabu fl-Anness X tar-Regolament (KEE) Nru 3030/93 għandu jiġi emendat biex jeskludi l-prodotti li għandhom ikunu integrati fl-1 ta' Jannar 1998;
Billi l-lista ta' tessuti u prodotti tal-lbies li huma regolati mir-regoli u dixxiplini normali tal-GATT, li jkunu jinsabu fl-Anness II tar-Regolament tal-Kunsill (KE) Nru 3285/94 tat-22 ta' Diċembru 1994 dwar ir-regoli komuni għall-importazzjoni u li jħassar ir-Regolament (KE) Nru 518/94 [4] għandu jiġi emendat biex jinkludi, sa mill-1 ta' Jannar 1998, il-prodotti li għandhom jiġu integrati taħt ir-regoli normali tal-GATT,
ADOTTA DAN IR-REGOLAMENT:
Artikolu 1
1. Il-prodotti li għandhom jiġu integrati taħt ir-regoli normali tal-GATT, sa mill-1 ta' Jannar 1998, huma elenkati fl-Anness I ta' dan ir-Regolament.
2. L-Anness X tar-Regolament (KEE) Nru 3030/93 qiegħed hawnhekk jiġi mibdul mill-Anness fl-Anness II ta' dan ir-Regolament, sa mill-1 ta' Jannar 1998.
3. L-Anness II tar-Regolament (KE) Nru 3285/94 qiegħed hawnhekk jiġi mibdul mill-Anness fl-Anness III ta' dan ir-Regolament, sa mill-1 ta' Jannar 1998.
Artikolu 2
Dan ir-Regolament għandu jidħol fis-seħħ fl-ewwel ġurnata wara il-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun direttament applikabbli f'kull Stat Membru.
Magħmul fi Brussel, fil-25 ta' Novembru 1996.